cyanic-selkie/wikianc huggingface dataset:
เส้นเมริเดียนที่ 20 องศาตะวันตก
เส้นเมริเดียนที่ 20 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ ไอซ์แลนด์ มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
ในบางรูปแบบทางภูมิศาสตร์ เส้นนี้มักถูกใช้เป็นเส้นลองจิจูดที่ดีที่สุดซึ่งใช้แบ่งแยกทางประวัติศาสตร์ ระหว่างโลกเก่าของยูเรเชีย และแอฟริกา และโลกใหม่ของอเมริกา
ในแอนตาร์กติกา เส้นเมริเดียนนี้หมายถึงเส้นแบ่งเขตแดนระหว่างบริติชแอนตาร์กติกเทร์ริทอรีกับควีนมอดแลนด์ และระหว่างเส้นขนานที่ 5 องศาเหนือและเส้นขนานที่ 60 องศาใต้ ถูกใช้เป็นเขตแดนด้านตะวันออกของเขตเสรีอาวุธนิวเคลียร์ละตินอเมริกัน
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 20 องศาตะวันตกลากผ่านพื้นที่ดังนี้:
! scope="col" width="125" | พิกัด ! scope="col" | ประเทศ ดินแดน หรือพื้นทะเล ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" | 🇬🇱 ! scope="row" style="background:#b0e0e6;" | โจเกิลบัคเต็น ! scope="row" | 🇬🇱 ! scope="row" style="background:#b0e0e6;" | อ่าวโดฟ ! scope="row" | 🇬🇱 ! scope="row" style="background:#b0e0e6;" | มหาสมุทรแอตแลนติก ! scope="row" | 🇮🇸 ! scope="row" style="background:#b0e0e6;" | มหาสมุทรแอตแลนติก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
ตำนานลับสามก๊ก
ตำนานลับสามก๊ก (Secret of the Three Kingdoms ; ) เป็นละครโทรทัศน์จีนในปี พ.ศ. 2561 สร้างโดยอิงจากนวนิยายเรื่อง ความลับแห่งสามก๊ก (三国机密; ซันกั๋วจีมี่) โดยหม่า โป๋ยง (马伯庸) ผลิตโดยบริษัทถังเหริน มีเดีย กำกับโดย Patrick Yau และ Cheng Wai-man นำแสดงโดย หม่า เทียนยฺหวี่, หาน ตงจฺวิน, เรจิน่า วัน, ต่ง เจี๋ย, หวัง หยางหมิง, ต่ง เสฺวียน, Tan Jianci และ Tse Kwan-ho ละครออกอากาศทางสถานีโทรทัศน์เทนเซ็นต์ ออกอากาศครั้งแรกเมื่อวันที่ 27 มีนาคม พ.ศ. 2561
เรื่องย่อ
ละครมีฉากในช่วงปลายราชวงศ์ฮั่นตะวันออกของจีน อองบีหยิน พระสนมในพระเจ้าเลนเต้ได้ให้กำเนิดบุตรชายฝาแฝดคือเล่าเหียบ และเล่าผิง แต่ไม่นานหลังจากนั้นอองบีหยินก็ถูกวางยาพิษสังหารโดยพระมเหสีโฮเฮาที่มีความริษยาอองบีหยิน เล่าเหียบได้รับการเลี้ยงดูโดยพระพันปีตังไทฮอซึ่งเป็นพระอัยกี ภายหลังได้ขึ้นเป็นจักรพรรดิ (ขึ้นเป็นพระเจ้าเหี้ยนเต้) ส่วนเล่าผิงได้ถูกพาออกไปนอกวังอย่างลับ ๆ และได้รับการเลี้ยงดูอย่างสามัญชน
สิบแปดปีต่อมา เกิดความวุ่นวายไปทั่วแผ่นดินจีนเมื่อหลายขุนศึกได้รบรากันเพื่อช่วงชิงอำนาจและดินแดน พระเจ้าเหี้ยนเต้กลายเป็นจักรรพรรดิหุ่นเชิดภายใต้การควบคุมของโจโฉขุนศึกผู้ทรงอิทธิพล ในระหว่างนั้นพระเจ้าเหี้ยนได้ทรงทราบว่าพระองค์มีพระอนุชาฝาแฝดคือเล่าผิง จึงทรงมีรับสั่งเรียกเล่าผิงเข้าวังเพื่อช่วยเหลือพระองค์กอบกู้ราชวงศ์ฮั่นไม่ให้ล่มสลาย ตลอดหลายปีมานี้ เล่าผิงเติบโดขึ้นพร้อมกับสุมาอี้ และไม่เคยทราบเรื่องชาติกำเนิดที่แท้จริงของตนมาก่อน
การผลิต
ละครถ่ายทำที่ Hengdian World Studios และ Xiangshan Film City ระหว่างวันที่ 7 มีนาคม ถึงวันที่ 28 มิถุนายน พ.ศ. 2560
อัลเบร็ชท์ ฟ็อน โรน
อัลเบร็ชท์ ฟ็อน โรน เกิดในเมืองพล็อยส์ฮาเกิน (ปัจจุบันอยู่ในโปแลนด์) ราชอาณาจักรปรัสเซีย ในจักรวรรดิโรมันอันศักดิ์สิทธิ์ ครอบครัวเป็นชาวเนเธอร์แลนด์ที่มาตั้งรกรากในพอเมอเรเนีย บิดาเขาเป็นนายทหารในกองทัพบกปรัสเซียซึ่งเสียชีวิตอย่างอนาถาในช่วงที่ฝรั่งเศสยกทัพบุกปรัสเซีย (สงครามนโปเลียน) เด็กชายโรนเติบโตมาจากการเลี้ยงดูของยายของเขา โรนในวัย 13 ปี เข้าเรียนโรงเรียนเตรียมทหารใน ค.ศ. 1816 และสามารถเข้าศึกษาที่โรงเรียนทหารในเบอร์ลินใน ค.ศ. 1918 และเริ่มรับราชการในกรมทหารที่ 14 ใน ค.ศ. 1821 โรนยังเข้าศึกษาหลักสูตรทหารชั้นสูงต่อเป็นเวลาสามปีในกรุงเบอร์ลิน
ใน ค.ศ. 1926 เขาได้รับตำแหน่งอาจารย์โรงเรียนเตรียมทหารในเบอร์ลิน มีความเชี่ยวชาญด้านภูมิศาสตร์การทหารเป็นพิเศษ โรนยังเป็นลูกศิษย์ของคาร์ล ริทเทอร์ นักภูมิศาสตร์ที่มีชื่อเสียงซึ่งเป็นอาจารย์สอนที่นี่เช่นกัน โรนได้ตีพิมพ์หนังสือ หลักภูมิศาสตร์ ชาติพันธุ์วิทยา และรัฐศาสตร์ (Grundlage der Erd-, Völker- und Staaten-Kunde) จำนวนสามเล่มใน ค.ศ. 1832 ซึ่งสร้างชื่อเสียงให้แก่เขาอย่างมาก มีการพิมพ์หนังสือนี้กว่า 40,000 ฉบับในเวลาเพียงไม่กี่ปี และต่อมาได้ตีพิมพ์หนังสือ มูลฐานภูมิศาสตร์ (Anfangsgrunde der Erdkunde) ใน ค.ศ. 1834 ตามด้วย ภูมิศาสตร์การทหารยุโรป (Militärische Landerbeschreibung von Europa) ใน ค.ศ. 1837 และตามด้วย คาบสมุทรไอบีเรีย (Die Iberische Halbinsel) ใน ค.ศ. 1839
อ้างอิง
18031879
ถ้ำเอลโลรา
เอโลรา (Ellora; \e-ˈlȯr-ə\) หรือนิยมทับศัพท์อิงชื่อภาษาอังกฤษว่า เอลโลรา หรือชื่อในภาษามราฐี เวรูละ (มราฐี: वेरूळ; ไอเอเอสที: ) เป็นแหล่งมรดกโลกโดยยูเนสโกตั้งอยู่ที่อำเภอออรังกาบาด รัฐมหาราษฏระ ประเทศอินเดีย เป็นหมู่ศาสนสถานและวิหารเจาะหิน (rock-cut) ที่ใหญ่ที่สุดแห่งหนึ่งของโลก ประกอบด้วยงานศิลปะและโบราณสถานของศาสนาฮินดู, ศาสนาพุทธ และศาสนาไชนะ อายุราวปี 600–1000 ถ้ำหมายเลข 16 ถือเป็นสถาปัตยกรรมเจาะหินก้อนเดี่ยว (single monolithic rock excavation) ที่ใหญ่ที่สุดในโลก ภายในถ้ำหมายเลข 16 คือไกรลาศมนเทียร และราชรถที่สร้างขึ้นเพื่อบูชาพระศิวะ
ปัจจุบันค้นพบถ้ำมากกว่า 100 ถ้ำในหมู่ถ้ำเอโลรา ทั้งหมดสร้างขึ้นโดยการเจาะเข้าไปในหน้าผาหินบะซอลต์ในหมู่เทือกเขาจารนันทรี (Charanandri Hills) ปัจจุบันมีเพียง 34 ถ้ำที่เปิดให้เข้าชมสำหรับสาธารณชน ในจำนวนนี้ประกอบด้วยวิหารในศาสนาพุทธ 12 แห่ง (ถ้ำหมายเลข 1–12), ฮินดู 17 แห่ง (ถ้ำหมายเลข 13–29) และไชนะ 5 แห่ง (ถ้ำหมายเลข 30–34) ภายในแต่ละวิหารเจาะหินเป็นการแสดงถึงศิลปกรรมและความเชื่อที่แพร่หลายในสหัสวรรษที่หนึ่ง และสร้างตามความเชื่อของแต่ละศาสนา การก่อสร้างให้อยู่ใกล้ชิดกันเช่นนี้เป็นการแสดงถึงความกลมเกลียวระหว่างศาสนา หมู๋วิหารทั้งหมดล้วนสร้างขึ้นในจักรวรรดิราษฏรกูฏ (สำหรับวิหารพุทธและฮินดู) และจักรวรรดิยาทวะ (วิหารไชนะ) สนับสนุนการก่อสร้างโดยกษัตริย์ ขุนนาง และผู้ค้าขายที่มั่งคั่งในแต่ละยุคสมัย
ณริฎษาพัชร แลม
ณริฎษาพัชร แลม เป็นนักกีฬาแบดมินตันหญิงทีมชาติไทย  ผู้ซึ่งมีความชำนาญในการแข่งขันประเภทหญิงคู่   โดยเธอเคยได้รับการจัดให้อยู่ในอันดับที่ 22 ของโลก เมื่อครั้งที่จับคู่กับสราลีย์ ทุ่งทองคำ
ประวัติ
ณริฎษาพัชร แลม เป็นลูกครึ่งชาวไทย-ฮ่องกง เธอเริ่มเล่นแบดมินตันตั้งแต่อายุ 9 ขวบ โดยมีกมลา ทองกร ซึ่งเป็นป้าแท้ ๆ เป็นผู้ชักชวน สำหรับรายการแรกที่ณริฎษาพัชรเข้าแข่งขันคือ อุดรธานีโอเพน โดยเธอได้อันดับ 2 ในประเภทคู่ จากนั้นราว 6–7 เดือน ณริฎษาพัชรได้เข้าแข่งขันรายการ ขอนแก่น และสุรนารีโอเพน ซึ่งเธอได้แชมป์มาทั้ง 2 รายการ ส่วนการแข่งขันในต่างประเทศครั้งแรกของณริฎษาพัชร คือรายการสิงคโปร์ยูธ ที่ซึ่งเธอได้แชมป์ในประเภทหญิงคู่
ทั้งนี้ ณริฎษาพัชร แลม เป็นนักเรียนจากโรงเรียนร่วมฤดี อินเตอร์เนชันแนล และใน พ.ศ. 2557 เธอได้ประกาศอำลาวงการเพื่อเดินทางไปศึกษาต่อที่สหรัฐอเมริกา
ชีวิตส่วนตัว
ณริฎษาพัชร แลม เป็นลูกสาวเพียงคนเดียวของณัฐนันท์ ทองกร และไอเวน ฮาวลอค แลม (บิดาผู้เป็นชาวฮ่องกง) ตลอดจนเป็นหลานสาวแท้ ๆ ของกมลา ทองกร ซึ่งเป็นผู้อำนวยการโรงเรียนแบดมินตันบ้านทองหยอด
ความสำเร็จ
ประเภทหญิงคู่ร่วมกับพุธิตา สุภจิรกุล
ประเภทหญิงคู่ร่วมกับฤทัยชนก ไล้สวน
ประเภทหญิงคู่ร่วมกับสราลีย์ ทุ่งทองคำ
ประเภทคู่ผสมร่วมกับพิสิษฐ์ พูดฉลาด
จัตตาแห่งเดนมาร์ก
จัตตาแห่งเดนมาร์ก หรือเป็นที่รู้จักในพระนามว่า จูดิธ (Judith) (ค.ศ. 1246 - 1286/95) ทรงเป็นเจ้าหญิงเดนมาร์ก เป็นหนึ่งในพระราชธิดาของพระเจ้าอีริคที่ 4 แห่งเดนมาร์กกับจัตตาแห่งแซกโซนี เจ้าหญิงจัตตาเป็นพระขนิษฐาในสมเด็จพระราชินีโซเฟียแห่งสวีเดนและสมเด็จพระราชินีอิงเงอบอร์กแห่งนอร์เวย์ และเป็นพระเชษฐภคินีในเจ้าหญิงอักเนสแห่งเดนมาร์ก เจ้าหญิงจัตตาได้กลายเป็นพระสนมในพระเชษฐภาดา (พี่เขย) คือ พระเจ้าวัลเดมาร์แห่งสวีเดน ในช่วงเวลาสั้นๆ เจ้าหญิงจัตตาทรงเป็นสมาชิกราชวงศ์แอสตริดเซน
พระชนม์ชีพ
ในค.ศ. 1250 ขณะที่เจ้าหญิงจัตตาทรงมีพระชนมายุเพียง 4 พรรษา พระราชบิดาได้ถูกลอบปลงพระชนม์ พระราชมารดาของพระนางได้เสกสมรสใหม่กับบูร์ชาดที่ 8 เคานท์แห่งเคอร์ฟูร์ต-โรเซินบูร์ก พระเชษฐภคินีของเจ้าหญิงจัตตาทั้งสองพระองค์ได้แก่ เจ้าหญิงโซเฟียและเจ้าหญิงอิงเงอบอร์กได้อภิเษกสมรสออกจากราชสำนักไป ในขณะที่เจ้าหญิงจัตตาและเจ้าหญิงอักเนส พระขนิษฐา ประทับอยู่ในอารามนักบุญอักเนส, รอสคิลด์ ทั้งเจ้าหญิงจัตตาและเจ้าหญิงอักเนสไม่ทรงมีความสุขกับพระชนม์ชีพในฐานะนางชีที่ยากลำบากและโดดเดี่ยวได้
ใคนค.ศ. 1269 พระเชษฐภคินีองค์ใหญ่คือ สมเด็จพระราชินีโซเฟียแห่งสวีเดน ได้เสด็จเยี่ยมสถานฝังพระบรมศพของพระราชบิดาและเสด็จเยี่ยมเยือนพระขนิษฐาทั้งสองในรอสคิลด์ ในค.ศ. 1272 เจ้าหญิงจัตตาได้รับพระบรมราชานุญาตให้เสด็จไปประทับที่สวีเดน แต่ที่นั่นทรงกลายเป็นพระสนมในพระเจ้าวัลเดมาร์แห่งสวีเดน ผู้เป็นพระเชษฐภาดา เรื่องอื้อฉาวนี้ทำให้เจ้าหญิงจัตตาทรงพระครรภ์และมีบุตรนอกสมรสใน ค.ศ. 1273 บุตรชายได้รับการตั้งชื่อว่า อีริค แม้ว่าจะมีการถกเถียงในกรณีนี้อยู่ ในปีถัดมา เจ้าหญิงจัตตาทรงถูกส่งกลับไปยังอารามนักบุญอักเนทา และกษัตริย์วัลเดมาร์ทรงต้องจาริกแสวงบุญไปยังกรุงโรมเพื่อขอการอภัยโทษจากสมเด็จพระสันตะปาปา ตามพงศาวดารบันทึกว่า สมเด็จพระราชินีโซเฟียทรงมีพระราชดำรัสว่า "ข้าฯ จะไม่มีวันหมดสิ้นซึ่งความเศร้าโศก ขอสาปแช่งในวันนั้น วันที่น้องสาวของข้าฯ ได้เดินทางมาเหยียบแผ่นดินสวีเดน" กษัตริย์วัลเดมาร์และสมเด็จพระราชินีโซเฟียทรงแยกกันประทับ
เจ้าหญิงจัตตาทรงประทับในคอนแวนต์จวบจนสุดท้ายของพระชนม์ชีพ พระเจ้าอีริคที่ 5 แห่งเดนมาร์ก พระญาติของเจ้าหญิงจัตตา ทรงปฏิเสธสิทธิในมรดกของเจ้าหญิงจัตตาและเจ้าหญิงอักเนสที่ควรได้รับจากพระราชบิดาของเหล่าพระนาง อย่างไรก็ตามเรื่องอื้อฉาวนี้ก็ได้รับการปรองดองกันใน ค.ศ. 1284 เมื่อเหล่าภคินีทั้งสองได้รับมรดก เจ้าหญิงจัตตา หรือ จูดิธ น่าจะสิ้นพระชนม์ราวช่วงค.ศ. 1286 ถึง ค.ศ. 1295 ในช่วงเวลานั้น เจ้าหญิงอักเนสอาจจะได้เสกสมรสกับอีริค ลอร์ดแห่งลังก์เอลันด์ พระญาติ ส่วนพระนางโซเฟียสิ้นพระชนม์ใน ค.ศ. 1286 ==พงศาวลี  ==
อ้างอิง
1246
อีกันบาการ์
อีกันบาการ์ (มาเลเซียและikan bakar) เป็นอาหารมาเลเซียและอินโดนีเซียที่ทำจากปลาย่างหรืออาหารทะเลอย่างอื่น แปลตรงตัวว่าปลาเผา เป็นอาหารที่เป็นที่นิยมในอินโดนีเซียโดยเฉพาะทางตะวันออก ปลามักจะปรุงด้วยเครื่องเทศบด บางครั้งใส่กะปิหรือซีอิ๊วหวานแล้วนำไปย่าง บางครั้งห่อด้วยใบตองขณะย่าง
เครื่องปรุง
ปลามักจะปรุงด้วยซีอิ๊วและน้ำมันมะพร้าวหรือเนยเทียม ส่วนผสมที่เป็นเครื่องเทศจะต่างกันไปตามท้องถิ่น ส่วนใหญ่จะใช้ หัวหอม กระเทียม พริก ผักชี น้ำมะขาม ขมิ้น ข่าและเกลือ ในชวาและส่วนใหญ่ในอินโดนีเซียปลาจะออกรสหวานมากกว่ารสอื่น แต่ในมีนังกาเบา สุมาตรา และในคาบสมุทรมลายู ปลาจะออกสีเหลืองและรสเผ็ดและไม่ใส่ซีอิ๊วหวาน นิยมรับประทานปลาย่างนี้กับซัมบัลเบอลาจัน หรือซัมบัลเกอจัป
จักรพรรดินีเฉา (ซ่งเหรินจง)
จักรพรรดินีเฉา (ค.ศ. 1032–ค.ศ. 1093) หรือ จักรพรรดินีฉือเชิ่ง เป็นพระอัครมเหสีพระองค์ที่สองของซ่งเหรินจงแห่งราชวงศ์ซ่ง และเป็นผู้สำเร็จราชการแผ่นดินตั้งแต่ ค.ศ. 1063–ค.ศ. 1064
จักรพรรดินีเฉาเสด็จพระราชสมภพที่เมืองหูเป่ย(มณฑลหูเป่ย) พระนางเป็นหลานสาวของเฉาปินซึ่งเป็นหนึ่งในนายพลผู้ก่อตั้งราชวงศ์ซ่ง
จักรพรรดินี
ในปีค.ศ.1048 มีเหตุจราจลของทหารองครักษ์ในพระตำหนักของจักรพรรดินีเฉา ในขณะที่จักรพรรดิซ่งเหรินจงประทับอยู่ด้วย พระนางทรงปกป้องพระสวามีอย่างดีเยี่ยม แต่พระนางก็ถูกจักรพรรดิซ่งเหรินจงตำหนิและระแวงว่าเป็นผู้อยู่เบื้องหลังเหตุการณ์ ภายหลังสอบสวนได้ว่าพระนางมิได้เกี่ยวข้องกับเหตุการณ์ครั้งนั้น
พระนางไม่มีพระโอรสหรือธิดากับจักรพรรดิซ่งเหรินจง ในปีค.ศ.1036 จักรพรรดิซ่งเหรินจงได้รับ จ้าวชวู พระญาติของพระองค์ อายุ 4 พระชันษา เป็นพระราชโอรสบุญธรรม พระนางจึงได้รับ จ้าวชวู เป็นพระราชโอรสบุญธรรมด้วย ต่อมาจักรพรรดิซ่งเหรินจงได้สถาปนาเป็นพระรัชทายาท จักรพรรดินีเกาจึงได้จัดงานอภิเษกสมรส รัชทายาทจ้าวชวูกับหลานสาวของพระนาง ภายหลังการสวรรคตของจักรพรรดิเหรินจง รัชทายาทจ้าวชวูจึงขึ้นเป็นจักรพรรดิซ่งอิงจง
ผู้สำเร็จราชการแทนพระองค์
ในปีค.ศ.1063 จักรพรรดิซ่งอิงจงประชวรหนัก ขุนนางที่สนับสนุนจักรพรรดินีเฉา ได้เสนอให้พระนางขึ้นเป็นผู้สำเร็จราชการแทน พระนางจึงเป็นผู้สำเร็จราชการแทนพระโอรสบุญธรรมเป็นเวลา1ปี แต่พระนางก็ได้รับการเตือนจากขุนนางที่เป็นพระญาติ ไม่ให้พระนางกระทำการเช่นเดียวกับจักรพรรดินีหลิว พระนางจึงระมัดระวังพระองค์เรื่องนี้มาก พระนางจึงใช้พระที่นั่งที่เล็กกว่าพระที่นั่งหลักของจักรพรรดิในการว่าราชการ  เมื่อจักรพรรดิฟื้นขึ้นมาในปีค.ศ.1064 บรรดาขุนนางขอให้พระนางก้าวลงจากตำแหน่งผู้สำเร็จราชการแทนพระองค์และปล่อยให้จักรพรรดิซ่งอิงจงปกครองด้วยตัวเอง แต่พระนางปฏิเสธ อัครมหาเสนาบดีฮันชี ได้นำเหล่าขุนนางออกจากที่ประชุมเสนาบดีในขณะที่พระนางว่าราชการ ทำให้พระนางถูกบีบไม่สามารถว่าราชการต่อไปได้จึงยอมลงจากตำแหน่งผู้สำเร็จราชการ
บั้นปลายพระชนม์ชีพ
ในปี ค.ศ. 1067 จักรพรรดิซ่งเฉินจงขึ้นครองราชสมบัติแล้ว พระนางได้รับสถาปนาเป็นสมเด็จพระอัยยิกาเจ้า หรือตำแหน่งไท่หวังไท่โฮ่ว พระนางยังเป็นผู้ให้คำปรึกษาแก่จักรพรรดิซ่งเฉินจง จนพระนางสวรรคตในปีค.ศ.1079
ประธานสมัชชาใหญ่แห่งสหประชาชาติ
การเลือกตั้ง
การประชุมสมัชชาจะมีกำหนดจัดขึ้นทุกปีโดยเริ่มในเดือนกันยายน การประชุมสมัชชาพิเศษหรือกรณีฉุกเฉินใด ๆ ในปีถัดไปจะอยู่ภายใต้การนำของประธานสมัชชาใหญ่แห่งสหประชาชาติ
ตำแหน่งประธานจะผลัดเปลี่ยนหมุนเวียนกันทุกปีระหว่างกลุ่มภูมิภาคทั้ง 5 กลุ่ม ได้แก่ แอฟริกา เอเชีย-แปซิฟิก ยุโรปตะวันออก ลาตินอเมริกาและแคริบเบียน และ ยุโรปตะวันตกและอื่น ๆ
เนื่องจากสถานะที่มีอำนาจของทุกประเทศทั่วโลก ประเทศที่ใหญ่ที่สุดและมีอำนาจมากที่สุดบางประเทศจึงไม่เคยดำรงตำแหน่งประธานสมัชชาใหญ่ เช่น สาธารณรัฐประชาชนจีน ฝรั่งเศส ญี่ปุ่น รัสเซีย สหราชอาณาจักร และสหรัฐ โดยเฉพาะอย่างยิ่ง เป็นเรื่องปกติที่ไม่มีสมาชิกถาวรของคณะมนตรีความมั่นคงแห่งสหประชาชาติที่เคยดำรงตำแหน่งประธานสมัชชาใหญ่
มีประเทศสมัยใหม่ไม่กี่ประเทศที่ได้รับเลือกให้เป็นประธานสมัชชาใหญ่ถึง 2 ครั้ง ได้แก่ อาร์เจนตินา ชิลี เอกวาดอร์ ฮังการี และไนจีเรีย ส่วนรัฐสมาชิกอื่น ๆ ทั้งหมดมีตัวแทนเพียงครั้งเดียวโดยคนชาติของตนที่ดำรงตำแหน่งนี้ และเยอรมนีมีชาติที่ได้รับเลือกครั้งหนึ่งในฐานะสหพันธ์สาธารณรัฐเยอรมนี และอีกครั้งในฐานะสาธารณรัฐประชาธิปไตยเยอรมัน ไม่รวมถึงการประชุมพิเศษและฉุกเฉินของสมัชชาใหญ่
แฮร์รี่ พอตเตอร์กับนักโทษแห่งอัซคาบัน
แฮรี่ พอตเตอร์กับนักโทษแห่งอัซคาบัน (Harry Potter and the Prisoner of Azkaban) เป็นหนังสือเล่มที่สามในหนังสือชุด แฮร์รี่ พอตเตอร์ ซึ่งประพันธ์โดย เจ. เค. โรว์ลิ่ง ได้รับการตีพิมพ์และวางจำหน่ายเป็นครั้งแรกเมื่อวันที่ 8 กรกฎาคม พ.ศ. 2542 (1999) โดยสำนักพิมพ์บลูมส์บิวรี่ ฉบับภาษาไทยแปลโดย วลีพร หวังซื่อกุล จัดพิมพ์และจำหน่ายโดยสำนักพิมพ์นานมีบุ๊คส์ ต่อมาในปีพ.ศ. 2547(2004)ได้รับการสร้างเป็นภาพยนตร์โดยวอร์เนอร์ บราเธอร์สและออกฉายไปทั่วโลก
หนังสือเล่มนี้ดำเนินเรื่องต่อจากภาคที่สองคือ แฮร์รี่ พอตเตอร์กับห้องแห่งความลับ โดยภาคนี้มีการเปลี่ยนแปลงหลายอย่างเกี่ยวกับตัวของแฮรี่ รวมทั้งมีการแทรกเรื่องของความรักไว้เล็กน้อย และเจ.เค.โรว์ลิ่งยังได้นำตำนานความเชื่อของกรีกโบราณมาใช้ในการเขียนด้วย
โครงเรื่อง
เรื่องเริ่มต้นที่แฮร์รี่ซึ่งต้องใช้เวลาช่วงปิดภาคเรียนอยู่ที่บ้านเดอร์สลีย์เช่นเดียวกับปีที่ผ่านๆ มา ได้เห็นข่าวเกี่ยวกับนักโทษแหกคุกคนหนึ่งชื่อ ซิเรียส แบล็ก เมื่อป้ามาร์จพี่สาวของลุงเวอร์นอนมาเยี่ยมครอบครัวเดอร์สลีย์ และพูดจาถากถางดูถูกแฮร์รี่และพ่อแม่ แฮร์รี่โกรธจัดจนทำให้ป้ามาร์จตัวพองขึ้นเรื่อยๆ และลอยหายไป ทำให้เขาต้องหนีออกจากบ้านเพราะรู้ว่าทำผิดกฎหมายในข้อหาใช้เวทมนตร์โดยอายุยังไม่ถึงเกณฑ์ ที่ถนนนอกบ้าน เขาเห็นสุนัขสีดำตัวใหญ่เฝ้ามองเขาอยู่ แต่ทันใดนั้นรถเมล์อัศวินราตรีก็ปรากฏขึ้นและพาเขาไปส่งที่ตรอกไดแอกอน ระหว่างการเดินทาง แฮร์รี่เห็นข่าวในหนังสือพิมพ์ที่กล่าวถึงแบล็กว่าฆ่าคนถึงสิบสามคนด้วยคำสาปเดียว และเป็นหนึ่งในผู้สนับสนุนลอร์ดโวลเดอมอร์ แฮร์รี่ได้พบกับคอร์นีเลียส ฟัดจ์ รัฐมนตรีกระทรวงเวทมนตร์ ซึ่งเขาคิดว่าตัวเองคงต้องถูกไล่ออกจากฮอกวอตส์แน่ๆ เพราะทำผิดกฎหมาย แต่การณ์กลับเป็นว่าไม่มีใครสนใจเรื่องนั้นอีก ที่ร้านหม้อใหญ่รั่ว แฮร์รี่ได้ยินนายและนางวีสลีย์เถียงกันว่าน่าจะต้องเตือนเขาเกี่ยวกับแบล็กหรือไม่
เมื่อแฮร์รี่เริ่มเรียนชั้นปีที่สาม ที่ฮอกวอตส์มีการเปลี่ยนแปลงเล็กๆ น้อยๆ เรื่องหนึ่งก็คือดูเหมือนว่าเฮอร์ไมโอนี่ เกรนเจอร์มีวิชาเรียนทุกวิชา โดยบางวิชามีเวลาเรียนตรงกันด้วย นอกจากนี้ก็มีอาจารย์ใหม่มาสอนสองท่าน คือศาสตราจารย์รีมัส เจ.ลูปิน ซึ่งสอนวิชาป้องกันศาสตร์มืด และรูเบอัส แฮกริด สอนวิชาสัตว์วิเศษ การสอนของลูปินสนุกสนานมากในขณะที่ของแฮกริดออกจะน่าเบื่อ ในชั้นเรียนวันแรก เดรโก มัลฟอยเข้าไปแหย่ตัวฮิปโปกริฟ(สัตว์ครึ่งม้าครึ่งนก)ชื่อบัคบีกที่แฮกริดนำมาสอน จึงถูกบัคบีกทำร้าย ทำให้ลูเซียสพ่อของมัลฟอยผู้มีอิทธิพลอย่างสูงในกระทรวงและคณะผู้ปกครองของฮอกวอตส์ยื่นคำร้องให้ประหารบัคบีก
การที่แบล็กยังคงลอยนวลอยู่ ทำให้ทางกระทรวงส่งผู้คุมวิญญาณซึ่งเป็นผู้คุมนักโทษที่คุกอัซคาบัน มาคุ้มกันฮอกวอตส์ ผู้คุมวิญญาณทำให้ความสุขหมดสิ้นในทุกแห่งที่มันไปถึง ซึ่งส่งผลต่อแฮร์รี่เป็นอย่างมาก ตั้งแต่ที่เห็นมันเป็นครั้งแรกเมื่อตอนเปิดเทอมระหว่างนั่งรถไฟไปฮอกวอตส์ และมันทำให้เขาถึงกับหมดสติไป ศาสตราจารย์ลูปินจึงสอนคาถาผู้พิทักษ์ซึ่งสามารถไล่ผู้คุมวิญญาณไปได้ให้แก่แฮร์รี่ ในการแข่งขันควิดดิช มีผู้คุมวิญญาณมากลุ้มรุมแฮร์รี่ ทำให้เขาหมดสติและหล่นจากไม้กวาด ศาสตราจารย์ดัมเบิลดอร์ช่วยเขาไว้ได้ แต่ไม้กวาดนิมบัส 2000 หลุดเข้าไปใกล้ต้นวิลโลว์จอมหวดและโดนหวดจนพังยับเยิน
ในช่วงเดียวกันนี้ เฮอร์ไมโอนีกับรอนก็มีเรื่องขัดแย้งกัน เพราะครุกแชงส์ แมวของเฮอร์ไมโอนีชอบไล่จับสแคบเบอร์หนูของรอน ช่วงคริสต์มาสมีคนส่งของขวัญเป็นไม้กวาดไฟร์โบลต์มาให้แฮร์รี่ เฮอร์ไมโอนีคิดว่าแบล็กเป็นคนส่งมาและอาจเป็นอันตราย จึงไปบอกศาสตราจารย์มักกอนนากัล ซึ่งยึดไม้กวาดไปตรวจสอบและส่งคืนให้แฮร์รี่ทันการแข่งขังควิดดิชครั้งต่อไปกับทีมเรเวนคลอ ซึ่งแฮรี่ได้ขอให้ ลูปินสอนคาถาผู้พิทักษ์ก่อนเกมการแข่ง แฮร์รี่กับรอนโกรธเฮอร์ไมโอนีมาก แต่เมื่อได้ไม้กวาดคืนก็พยายามขอคืนดี แต่สถานการณ์กลับเลวร้ายเมื่อรอนพบว่าสแคบเบอร์หายไป และมีเลือดกับขนแมวเปื้อนผ้าปูที่นอน แล้วเฮอร์ไมโอนีไม่เชื่อว่าแมวของเธอเป็นต้นเหตุ
ก่อนคริสต์มาสเล็กน้อย ฮอกส์วอตส์มีการพานักเรียนไปเที่ยวฮอกส์มี้ดแต่ต้องได้รับอนุญาตจากพ่อแม่แฮรี่เลยไม่ได้ไป ฝาแฝดวีสลีย์จึงมอบแผนที่ตัวกวนให้แฮร์รี่ มันเป็นแผนที่ของฮอกวอตส์ซึ่งแสดงชื่อของคนและสัตว์ทั้งหมดที่เคลื่อนที่อยู่ภายในฮอกวอตส์ แฮร์รี่ใช้แผนที่นี้หาทางไปฮอกส์มี้ด แฮร์รี่ได้ฟังการสนทนาเกี่ยวกับแบล็กที่รบกวนจิตใจเขาเป็นอย่างมาก เพราะปรากฏว่าแบล็กเป็นเพื่อนรักของพ่อแม่ของเขาและเป็นพ่อทูนหัวของเขา แต่กลับบอกที่ซ่อนครอบครัวพอตเตอร์จนลอร์ดโวลเดอมอร์ตามมาพบและเป็นผู้ฆ่าปีเตอร์ เพ็ตติกรูว์ เพื่อนอีกคนหนึ่ง รวมทั้งมักเกิ้ลที่เห็นเหตุการณ์อีกสิบสามคนด้วย
ระหว่างที่แฮร์รี่คุยกับศาสตราจารย์ทรีลอว์นีย์ เธอก็ตกอยู่ในห้วงภวังค์และทำนายว่าผู้รับใช้จอมมารจะกลับมาหาเขาในคืนนั้น ส่วนเฮอร์ไมโอนีก็พยายามช่วยแฮกริดเรื่องบัคบีก ซึ่งทำให้แฮร์รี่และรอนมาคืนดีด้วย การที่รอนเสนอตัวช่วยทำให้เธอดีใจจนเข้าไปกอดเขาและขอโทษเรื่องหนู เมื่อทั้งสามคนรู้ว่าบัคบีกต้องถูกสังหาร ก็พากันไปหาแฮกริดเพื่อปลอบใจ ระหว่างนั้นสแคบเบอร์โผล่ขึ้นมา และครุกแชงส์ไล่มันไปถึงต้นวิลโลว์จอมหวด ก็มีหมาใหญ่ก็กระโจนใส่รอนและลากเขากับสแคบเบอร์เข้าไปในโพรงแถวโคนต้นไม้ แฮร์รี่และเฮอร์ไมโอนีตามเข้าไปพบว่าเป็นอุโมงค์ไปโผล่ที่เพิงโหยหวน ที่นั่นเอง แฮร์รี่ได้เผชิญหน้ากับซิเรียส แบล็ก ซึ่งเป็นแอะนิเมจัส สามารถแปลงร่างเป็นสุนัขได้ ลูปินซึ่งเห็นชื่อของทุกคนในแผนที่ตัวกวนก็ตามมาและตรงเข้าสวมกอดแบล็กเพื่อนเก่า พร้อมทั้งยอมรับที่เฮอร์ไมโอนีบอกว่าเขาเป็นมนุษย์หมาป่า และเล่าว่าพวกเขาสี่คน ลูปิน แบล็ก เพ็ตติกรูว์ และเจมส์ พอตเตอร์เป็นผู้ทำแผนที่ตัวกวนขึ้นมาเอง สองคนหลังก็เป็นแอะนิเมจัสเช่นกัน โดยแปลงร่างเป็นหนูและกวางตามลำดับ ลูปินและแบล็กอธิบายว่าสแคบเบอร์จริงๆ แล้วก็คือปีเตอร์ เพ็ตติกรูว์ ซึ่งรับใช้ลอร์ดโวลเดอมอร์และทรยศครอบครัวพอตเตอร์แล้วใส่ร้ายแบล็ก แฮร์รี่ยังสงสัยจนกระทั่งแบล็กและลูปินจัดการให้เพ็ตติกรูว์คืนร่างเป็นคนได้ แบล็กเล่าว่าเขาพบว่าเพ็ตติกรูว์ยังมีชีวิตอยู่จึงหนีออกจากคุกอัซคาบันเพื่อตามฆ่ามัน แบล็กและแฮร์รี่สนิทกันอย่างรวดเร็ว
ขณะที่ทุกคนมุ่งหน้ากลับปราสาท พระจันทร์เต็มดวงขึ้นมาพอดี ทำให้ลูปินต้องกลายร่างเป็นมนุษย์หมาป่า และแบล็กกลายร่างเป็นหมาใหญ่เพื่อช่วยยับยั้งไม่ให้ลูปินทำอันตรายคน เพ็ตติกรูว์ก็ฉวยโอกาสหลบหนีไป ลูปินหนีไปได้ ส่วนแบล็กบาดเจ็บสาหัส และพวกผู้คุมวิญญาณก็จะเข้ามาจัดการ แฮร์รี่และเฮอร์ไมโอนีเห็นบุคคลลึกลับผู้หนึ่งอยู่ไกลๆ เสกคาถาผู้พิทักษ์ออกมาเป็นกวาง ขับไล่พวกผู้คุมวิญญาณไปจนหมด แฮร์รี่เชื่อว่าคนคนนั้นต้องเป็นพ่อของเขาเพราะจำได้ว่าพ่อแปลงเป็นกวางได้ จากนั้นแบล็กก็ถูกจับกลับไปที่ปราสาทซึ่งพวกผู้คุมวิญญาณเตรียมจุมพิตดูดวิญญาณไว้รอเขาแล้ว(การจุ่มพิษของผู้คุมวิญญาณจะดูดวิญญานออกไปแต่ยังมีร่างอยู่ทำให้เหมือนตายทั้งเป็น)
ดัมเบิลดอร์พูดเป็นปริศนาว่าสองชีวิตจะรอดในคืนนั้น และหมุนสามรอบน่าจะใช้ได้ เฮอร์ไมโอนีจึงเผยความลับกับแฮร์รี่ว่าเธอมีนาฬิกาย้อนเวลาซึ่งทำให้เข้าเรียนได้ทุกวิชา ทั้งสองพากันย้อนเวลากลับไปสามชั่วโมง เฝ้าดูพวกตัวเองจนถึงเวลาเหมาะจึงเข้าไปปล่อยบัคบีก และกลับไปที่วิลโลว์จอมหวด ขณะที่ผู้คุมวิญญาณกำลังจะจัดการแฮร์รี่และแบล็ก"อีกคู่หนึ่ง" แฮร์รี่ก็รอให้พ่อของเขาปรากฏตัว และแล้วเขาก็ตระหนักว่าบุคคลลึกลับผู้นั้นคือตัวเขาเอง จึงเสกคาถาผู้พิทักษ์ออกมาขับไล่พวกผู้คุมวิญญาณไป จากนั้นทั้งคู่ก็ขโมยบัคบีคออกมาจากหน้ากระท่อมของแฮกริดทำให้บัคบีครอดตายและขี่บัคบีกกลับไปปราสาท และให้แบล็กขี่บัคบีกหนีไป แล้วสองคนก็กลับมาที่เดิมทันเวลาพอดี แฮร์รี่ผิดหวังมากที่ไม่สามารถไปอยู่กับพ่อทูนหัวได้ แต่ก็รู้สึกดีที่รู้ว่าแบล็กปลอดภัย แถมยังถือโอกาสขู่ลุงเวอร์นอนได้ด้วยว่า หากแฮร์รี่ฟ้องว่าลุงใจร้ายกับเขา พ่อทูนหัวซึ่งเป็นฆาตกรโหดย่อมไม่ลังเลที่จะลงมือจัดการลุงเวอร์นอนอย่างแน่นอน อิอิ
ต้นทุน
ต้นทุน คือมูลค่า ที่คิดเป็นเงิน ซึ่งใช้จ่ายหรือสิ้นเปลืองไปในการดำเนินงานหรือการผลิต ทั้งทางตรงหรือทางอ้อม และไม่สามารถจะนำไปใช้ประโยชน์อย่างอื่นได้อีก
สนามกีฬาไทย-ญี่ปุ่น ดินแดง
ศูนย์เยาวชนกรุงเทพมหานคร (ไทย-ญี่ปุ่น) (Thai-Japan Bangkok Youth Center) หรือที่นิยมเรียกว่า สนามกีฬาไทย-ญี่ปุ่น ดินแดง อยู่ภายใต้การกำกับดูแลของกรุงเทพมหานคร กระทรวงมหาดไทย ซึ่งก่อตั้งขึ้นจากความร่วมมือระหว่างรัฐบาลไทยและรัฐบาลญี่ปุ่น เนื่องในโอกาสที่ประเทศไทยจัดงานสมโภชกรุงรัตนโกสินทร์ 200 ปี โดยพระบาทสมเด็จพระปรมินทรมหาภูมิพลอดุลยเดช เสด็จพระราชดำเนินทรงประกอบพิธีเปิด เมื่อเวลา 16:45 นาฬิกา ของวันเสาร์ที่ 3 เมษายน พ.ศ. 2525 ศูนย์เยาวชนแห่งนี้ ตั้งอยู่ริมถนนมิตรไมตรี แขวงดินแดง เขตดินแดง กรุงเทพมหานคร ภายในบริเวณประกอบด้วยสนามกีฬาประเภทต่าง ๆ คือสนามฟุตบอล พร้อมลู่วิ่งมาตรฐาน สนามแข่งขันกีฬาในร่มทุกประเภท เพื่อให้บริการแก่สมาชิก ซึ่งประกอบด้วยเยาวชน และประชาชนทั่วไป และมีการจัดฝึกสอนโดยผู้เชี่ยวชาญ ปัจจุบันมี "นาย​ไชยา ​โ​ช​ติว​รร​ธ​ก​วณิช (2565)" เป็นผู้อำนวยการศูนย์ฯ
ประวัติ
ศูนย์เยาวชนกรุงเทพมหานคร (ไทย-ญี่ปุ่น) เกิดขึ้นจากความประสงค์ในการจัดสร้างถาวรวัตถุขึ้นเป็นอนุสรณ์ เพื่อมอบให้แก่ประเทศไทย เนื่องในงานสมโภชกรุงรัตนโกสินทร์ 200 ปี ในเดือนเมษายน พ.ศ. 2525 ซึ่งคณะรัฐมนตรี นำโดยพลเอกเกรียงศักดิ์ ชมะนันทน์ นายกรัฐมนตรีในขณะนั้น เล็งเห็นประโยชน์ในการส่งเสริมและพัฒนาเยาวชนของชาติ จึงมีมติอนุมัติโครงการจัดสร้างศูนย์เยาวชน พร้อมทั้งมอบหมายให้กรุงเทพมหานคร โดยสำนักสวัสดิการสังคม เป็นผู้ดำเนินการ ต่อมา นายเชาวน์วัศ สุดลาภา ผู้ว่าราชการกรุงเทพมหานครขณะนั้น มีคำสั่งแต่งตั้ง คณะกรรมการอำนวยการจัดสร้างศูนย์เยาวชน โดยมีนายสมชัย วุฑฒิปรีชา รองผู้ว่าราชการกรุงเทพฯในขณะนั้นเป็นประธาน ร่วมด้วยกรรมการอีก 14 คน เพื่อรับผิดชอบและประสานงาน ก่อสร้างอาคารศูนย์เยาวชน
โดยคณะกรรมการพิจารณาเห็นว่า พื้นที่ประมาณ 73 ไร่ บริเวณสนามกีฬาดินแดง ริมถนนโรงปุ๋ย (ต่อมาเปลี่ยนชื่อเป็นถนนมิตรไมตรี เพื่อเป็นอนุสรณ์สืบเนื่องกับศูนย์เยาวชนฯ) ในเขตห้วยขวาง (ปัจจุบันอยู่ในเขตดินแดง ซึ่งตั้งแยกขึ้นใหม่เมื่อ พ.ศ. 2537) ซึ่งเป็นของกรุงเทพมหานครอยู่แล้วแต่เดิม เหมาะสมกับการเป็นสถานที่จัดสร้าง นอกจากนี้ ยังมีอาคารกีฬาเวสน์ ที่ทำการศูนย์เยาวชนวิชูทิศ ซึ่งตั้งอยู่ก่อนหน้านั้นแล้ว และต่อมาก็รวมเข้าเป็นส่วนหนึ่งของศูนย์เยาวชนแห่งนี้ด้วย เมื่อรัฐบาลญี่ปุ่นเห็นชอบรายละเอียดโครงการแล้ว จึงมอบหมายให้เอกอัครราชทูตญี่ปุ่นประจำประเทศไทยในขณะนั้น ลงนามในสัญญาข้อตกลงจัดสร้างศูนย์เยาวชน ร่วมกับผู้แทนรัฐบาลไทยคือ อธิบดีกรมวิเทศสหการ กระทรวงการต่างประเทศ ในขณะนั้น เมื่อวันที่ 23 กรกฎาคม พ.ศ. 2522 โดยมีบริษัท คุเมะ สถาปนิกและวิศวกร จำกัด เป็นผู้ออกแบบอาคารสนามกีฬา และควบคุมการก่อสร้าง ร่วมกับข้าราชการกรุงเทพมหานครที่เกี่ยวข้อง จนแล้วเสร็จเมื่อเดือนธันวาคมปีเดียวกัน
ต่อมา มีการประกวดราคาก่อสร้างขึ้นที่ประเทศญี่ปุ่น ผลปรากฏว่า บริษัท โอบายาชิ งูมิ จำกัด ชนะการเสนอราคาและเข้ารับดำเนินงานก่อสร้าง โดยเมื่อวันที่ 21 มกราคม พ.ศ. 2523 กรุงเทพมหานครลงนามในสัญญาก่อสร้างร่วมกับทั้งสองบริษัท ระบุการแบ่งงานก่อสร้างออกเป็นส่วนของฝ่ายไทยและฝ่ายญี่ปุ่น ซึ่งฝ่ายไทย โดยกรุงเทพมหานคร รับผิดชอบการทดสอบและถมปรับสภาพพื้นดิน พร้อมทั้งปลูกหญ้าและต้นไม้รอบบริเวณ, จัดเตรียมสถานที่ให้พร้อมสำหรับการก่อสร้าง, ติดตั้งระบบไฟฟ้า ระบบประปา ระบบโทรศัพท์ภายนอก และระบบระบายน้ำเสีย, ปรับปรุงอาคารกีฬาเวสน์ พร้อมทั้งหอพักนักกีฬา จำนวน 2 หลัง, จัดสร้างสนามฝึกซ้อมฟุตบอล สนามเทนนิส และสนามตะกร้อ, จัดสร้างโรงอาหาร พร้อมทั้งอาคารหอพักเจ้าหน้าที่และคนงาน จำนวน 2 หลัง 16 ห้อง, จัดสร้างลานจอดรถ 2 แห่ง พร้อมทั้งถนนเชื่อมโยงภายในบริเวณ, จัดสร้างรั้วกั้นรอบบริเวณ พร้อมทั้งรอบสนามฝึกซ้อม และหอพักนักกีฬา, จัดหาโต๊ะเก้าอี้สำหรับใช้ภายในสำนักงาน พร้อมทั้งเครื่องเรือนสำหรับห้องอาหาร
ทั้งนี้ งานก่อสร้างส่วนมากของฝ่ายไทย เริ่มขึ้นหลังจากที่ฝ่ายญี่ปุ่นดำเนินงานแล้วเสร็จ ส่วนฝ่ายญี่ปุ่นแบ่งงานก่อสร้างออกเป็นสองระยะคือ ระหว่างเดือนกุมภาพันธ์-กรกฎาคม พ.ศ. 2523 ดำเนินงานก่อสร้างอาคารที่ทำการ พร้อมทั้งอัฒจันทร์ของสนามกีฬากลางแจ้งบางส่วน โดยทุนช่วยเหลือจากรัฐบาลญี่ปุ่น มูลค่า 1,000 ล้านเยน และระหว่างเดือนกรกฎาคม พ.ศ. 2523-ตุลาคม พ.ศ. 2524 ดำเนินงานก่อสร้างในส่วนอื่นทั้งหมด โดยทุนช่วยเหลือจากรัฐบาลญี่ปุ่น มูลค่า 1,900 ล้านเยน รวมงบประมาณก่อสร้าง ทั้งในส่วนของกรุงเทพมหานคร และที่รัฐบาลญี่ปุ่นให้ความช่วยเหลือ เป็นเงินทั้งหมดกว่า 300 ล้านบาท อนึ่ง เมื่อวันที่ 18 เมษายน พ.ศ. 2523 พันเอกถนัด คอมันตร์ รองนายกรัฐมนตรีในขณะนั้น เป็นประธานพิธีวางศิลาฤกษ์ศูนย์เยาวชน และเมื่อวันที่ 22 ตุลาคม พ.ศ. 2524 พลเรือเอกเทียม มกรานนท์ ผู้ว่าราชการกรุงเทพมหานครในขณะนั้น เป็นประธานพิธีรับมอบศูนย์เยาวชน จาก บจก.โอบายาชิ งูมิ โดยกรุงเทพมหานครตั้งชื่อศูนย์เยาวชนแห่งนี้ว่า ศูนย์เยาวชนกรุงเทพมหานคร (ไทย–ญี่ปุ่น)
อาคารสถานที่
ศูนย์เยาวชนกรุงเทพมหานคร (ไทย–ญี่ปุ่น) มีอาคารและสนามกีฬาต่างๆ เพื่อให้บริการแข่งขันกีฬา และจัดกิจกรรมนันทนาการ แก่สมาชิกซึ่งเป็นเยาวชนและประชาชนทั่วไป ดังต่อไปนี้
กีฬาและกิจกรรมนันทนาการที่ให้บริการ
ศูนย์เยาวชนกรุงเทพมหานคร (ไทย–ญี่ปุ่น) เปิดให้บริการสถานที่สำหรับแข่งขันกีฬา และจัดกิจกรรมนันทนาการหลายชนิด แก่สมาชิกซึ่งเป็นเยาวชนและประชาชนทั่วไป (ตามลำดับอักษรไทย) ดังต่อไปนี้
สายรถประจำทางที่ผ่าน
ฝั่งถนนดินแดง (ป้ายหยุดรถ หน้าโรงเรียนพิบูลประชาสรรค์ แล้วเดินเข้าถนนมิตรไมตรี ผ่านหน้ากระทรวงแรงงาน ประมาณ 400 เมตร) ฝั่งถนนวิภาวดีรังสิต (ป้ายหยุดรถ บริเวณสะพานลอย ตรงข้ามโรงพยาบาลทหารผ่านศึก แล้วเดินเข้าถนนดินแดง ประมาณ 150 เมตร และเข้าถนนมิตรไมตรี ผ่านหน้ากระทรวงแรงงาน ประมาณ 400 เมตร)
Sphaerocorynidae
Sphaerocorynidae เป็นสกุลของไนดาเรียที่อยู่ในวงศ์ Anthoathecata.
ATC รหัส D03
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
D ระบบผิวหนัง (Dermatologicals)
เจ้าจอมประคอง ในรัชกาลที่ 5
ท่านเหล่านี้ภายหลังมีชื่อและบรรดาศักดิ์ในภายหลังว่า
1.คุณหญิงถนอม เพชรพิไชย
2.พระยาอภัยรณฤทธิ์ (จอมถวิล อมาตยกุล)
3.คุณหญิงอนงค์ อภิรักษ์ราชอุทยาน
กางหลวง
กางหลวง ภาษากะเหรี่ยงเรียกปือ เป็นไม้ยืนต้น ลำต้นสีเทา มีรอยย่น ใบประกอบ มีหูใบ เปลือกต้นถากเป็นขุยแล้วแช่น้ำให้เกิดฟอง ใช้แทนสบู่หรือสระผม ช่วยให้ผมนุ่ม
เจ้าจอมประคอง ในรัชกาลที่ 5
4.หลวงพิเทศพิไสย ( ประวัติ อมาตยกุล )
5.เจ้าจอมประคอง ตจ.
6.คุณจรูญ อมาตยกุล
ตามประเพณีไทยในวงศ์สกุลใหญ่สมัยนั้น ถือกันว่า มีบุตรก็ให้ถวายตัวรับราชการฝ่ายหน้า มีธิดาให้ถวายตัวรับราชการฝ่ายใน ด้วยเหตุนี้ ธิดาของพระยาธรรมสารนิติ ที่มีชื่อว่า "ถัดประคอง" จึงถูกเตรียมนำเข้าถวายตัว ตั้งแต่อายุ 11 ปี เมื่อ พ.ศ. 2419 โดยพำนักอยู่กับท้าวทรงกันดาล (วรรณ อมาตยกุล) ผู้ว่าราชการพระคลังฝ่ายใน เพื่อฝึกระเบียบชาววัง จนอายุ 14 ปี ใน พ.ศ. 2422 จึงถวายตัวรับราชการฝ่ายใน เป็นเจ้าจอมรุ่นแรก ๆ ในพระบาทสมเด็จพระจุลจอมเกล้าเจ้าอยู่หัว
โดยที่พระยาธรรมสารนิติ ผู้บิดา จัดเจนในซอสามสาย และได้แนะนำตัวท่านเจ้าจอมประคอง ให้ฝึกเล่นมาก่อนจะถวายตัว รับกลเด็ดเม็ดพรายในการสีซอจากเจ้าคุณบิดาไว้มาก ดังนั้นเมื่อเข้าไปเป็นเจ้าจอม ท่านจึงเล่นซอสามสายได้เป็นเอก และได้เข้าร่วมอยู่ในวงมโหรีหลวง ร่วมกับเจ้าจอมมารดาชั้นผู้ใหญ่ คือ เจ้าจอมมารดาวาด ในรัชกาลที่ 5 และ เจ้าจอมมารดาเหม ในรัชกาลที่ 5 มีผู้เล่าว่าท่านเป็นผู้มีบุคลิกเป็นสง่างาม ตัวใหญ่ เวลานั่งสีซอจะตัวตรงอกผาย หน้าที่ของท่านนอกจากจะสีซอแล้ว ยังได้รับไว้วางพระราชหฤทัย ให้เป็นผู้อบร่ำผ้าเช็ดพระพักตร์ ของพระบาทสมเด็จพระจุลจอมเกล้าเจ้าอยู่หัวด้วย
เจ้าจอมประคอง ได้รับพระราชทานเครื่องราชอิสริยาภรณ์ตติยจุลจอมเกล้า ณ ท้องพระโรงกลาง พระที่นั่งจักรีมหาปราสาท เมื่อวันที่ 16 พฤศจิกายน พ.ศ. 2439 กับหีบหมากทองคำเป็นเกียรติยศ และได้รับพระราชทานเบี้ยหวัดปีละ 7 ชั่ง
ในด้านการครองชีพในพระบรมมหาราชวัง เจ้าจอมประคองคงไม่รับเพียงเบี้ยหวัดเงินปีเท่านั้น  แต่ยังได้ทำอุตสาหกรรมในเรือน เป็นต้นว่า รับจ้างย้อมผ้าสไบสีต่าง ๆ ตลอดจนย้อมด้วยลูกคำ ซึ่งสมัยนั้นหาคนทำได้ดียาก โดยเฉพาะสีเกสรชมพู่นั้นท่านทำได้อย่างดี ในกระบวนคุณจอมทั้งหลายต้องมาให้ท่านทำทั้งสิ้น พร้อมกับจีบ อบร่ำ ปรุงน้ำอบ ปรุงน้ำมันอย่างดี ทำขายดีมาก
นอกจากนี้ยังทำขนมต่าง ๆ ให้คนใช้ไปเร่ขายตามตำหนักต่าง ๆ เช่น ขนมตาล สมัยนั้นเป็นที่เลื่องลือ, ขนมอินเวนต์ ที่ท่านคิดทำขึ้นเอง, ขนมผิงที่รับประทานแล้วละลายทันที, ขนมเรือ ฯลฯ สรุปแล้วกำไรตกราวเดือนละ 400-500 บาท นับเป็นเจ้าจอมที่มีฐานะท่านหนึ่ง
เมื่อสิ้นรัชกาลพระบาทสมเด็จพระจุลจอมเกล้าเจ้าอยู่หัว แล้วเจ้าจอมประคองได้กราบถวายบังคมลาออกมาพำนักนอกวัง มาอาศัยกับคุณหญิงทรามสงวน อภัยรณฤทธิ์ ผู้เป็นพี่สะใภ้ ที่บ้านชื่อ "สงวนสุข" ถนนพระราม 5 ซึ่งในเวลาต่อมาได้ใช้เป็นที่ทำการ พรรคสหภูมิ และ พรรคชาติสังคม โดยก่อนหน้านั้นท่านได้รับหลานสาว 2 คน เป็นธิดาของน้องชาย หลวงพิเทศพิไสย อันเกิดกับพระนมร่ำ (บุนนาค) คือ คุณสุนีย์สาย อมาตยกุล (คุณหญิงสุนีย์สาย สีหราชเดโชไชย) และ สำนึง อมาตยกุล (ภรรยา ร้อยโทจงกล ไกรฤกษ์) มาเป็นบุตรบุญธรรม ภายหลังท่านก็ได้ปลูกบ้านเป็นของตนเองใกล้ ๆ กับบ้านสงวนสุขนั้น
เจ้าจอมประคองในรัชกาลที่ 5 ถึงแก่อนิจกรรม ระหว่างสงครามเกาหลีหรือหลังสงครามโลกครั้งที่ 2 สิริอายุได้ 86 ปี แต่บรรดาหลาน ๆ ยังคงเก็บศพไว้ จนได้นำมาประกอบพิธีพระราชทานเพลิงศพ ณ เมรุวัดมกุฏกษัตริยารามราชวรวิหาร เมื่อวันที่ 15 มิถุนายน พ.ศ. 2509
Margelopsidae
Margelopsidae เป็นสกุลของไนดาเรียที่อยู่ในวงศ์ Anthoathecata.
สปีชีส์ในสกุล ได้แก่:
จักรพรรดินีเซี่ยง
จักรพรรดินีเซี่ยง (ค.ศ.1047–ค.ศ. 1102) หรือ จักรพรรดินีชินเชิ่ง เป็นพระอัครมเหสีของซ่งเสินจง และเป็นพระพันปีในปี ค.ศ. 1085 จนถึง ค.ศ.1093
อุบัติการณ์
อุบัติการณ์ อาจหมายถึง
สเตเบิลคอยน์
สเตเบิลคอยน์ (stablecoin) คือ คริปโทเคอร์เรนซีที่มีราคาอ้างอิงกับราคาอื่น เช่นสกุลเงินใดสกุลหนึ่ง สินค้าอุปโภคบริโภค สินค้าแลกเปลี่ยน อาทิ โลหะ หรือ น้ำมัน หรือแม้แต่คริปโทเคอร์เรนซีสกุลอื่นเอง สเตเบิลคอยน์สามารถแบ่งได้เป็น 2 ประเภทหลักคือ ประเภทที่มีสินทรัพย์หนุน โดยความผันผวนของสเตเบิลคอยน์ประเภทนี้ขึ้นอยู่กับการเปลี่ยนแปลงของราคาสินทรัพย์ที่หนุนอยู่ กับประเภทที่ไม่มีสินทรัพย์หนุน
ลูนา
ลูนา ในภาษาละตินหมายถึง ดวงจันทร์ของโลก และอาจหมายถึง
ATC รหัส D04
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
D ระบบผิวหนัง (Dermatologicals)
ซีเอฟเอ็นเอ็ม
หญิงสวมเสื้อผ้า ชายเปลือยกาย (Clothed female, naked male; CFNM) เป็นประเภทของงานด้านกามารมณ์ที่มีพื้นฐานมาจากปฏิสัมพันธ์จริงหรือจินตนาการที่ชายจำนวนหนึ่งคนหรือมากกว่านั้นเปลือยกาย ขณะที่หญิงจำนวนหนึ่งคนหรือมากกว่านั้นสวมเสื้อผ้า ในสมัยคลาสสิก การแสดงภาพชายเปลือยกาย (รวมถึงการแสดงอวัยเพศ) ได้รับการยอมรับมากกว่าหญิงเปลือยกาย ต่อมาในสมัยฟื้นฟูศิลปวิทยา มุมมองในประเด็นนี้กลับสลับกัน
นักเขียนคตินิยมสิทธิสตรีอย่าง คริสเตียนา โฮฟฟ์ ซอมเมอส์และนาโอมิ วูลฟ์ ได้เขียนเกี่ยวกับประเด็นนี้ว่าเสรีภาพทางเพศของหญิงนำไปสู่การที่หญิงจำนวนมากพลิกบทบาทด้วยการที่พวกเธอมองว่าชายเป็นวัตถุทางเพศ ในลักษณะเดียวกันกับที่พวกเธอวิจารณ์การกระทำของชายต่อหญิง
ห้วงรักอารมณ์เสน่หา
ห้วงรักอารมณ์เสน่หา (In the Mood for Love, 花樣年華) เป็นภาพยนตร์โรแมนติก-ดรามา จากฮ่องกง ที่ออกฉายในปี 2000 โดยเป็นการร่วมทุนสร้างระหว่างบริษัท เจ็ตโทน โปรดักชั่นส์ ของฮ่องกงและปาราดีส์ ฟีล์มส์ จากประเทศฝรั่งเศส เขียนบทภาพยนตร์, ผลิต และกำกับการแสดงโดยหว่อง กาไว ชื่อภาพยนตร์ในภาษาจีนแปลว่า "ช่วงปีดอกไม้" (Flowery Years) นำแสดงโดย เหลียง เฉาเหว่ย และจาง ม่านอวี้ เนื้อเรื่องกล่าวถึงความสัมพันธ์ระหว่าง โจว มู่ยฺหวิน (แสดงโดย เหลียงเฉาเหว่ย) คอลัมนิสต์หนังสือพิมพ์ กับ ซู ลี่เจิน (แสดงโดย จาง ม่านอวี้) เลขานุการของบริษัทนำเข้าส่งออกสินค้า ที่ทั้งคู่ต่างย้ายเข้ามาอยู่ในอพาร์ตเมนต์วันเดียวกัน โดยทั้งสองฝ่ายต่างก็มีคู่สมรสของตัวเองแล้ว และคู่สมรสของพวกเขาก็ลักลอบเป็นชู้กัน ซึ่งทั้งสองต่างค่อย ๆ พัฒนาความสัมพันธ์ของกันและกัน
ห้วงรักอารมณ์เสน่หา ฉายรอบปฐมทัศน์ในเทศกาลภาพยนตร์กาน ประเทศฝรั่งเศส เมื่อวันที่ 20 พฤษภาคม 2000 และได้รับการเสนอชื่อให้เข้าชิงรางวัลปาล์มทองคำ ซึ่งเป็นรางวัลสูงสุดของงาน แม้สุดท้ายจะแพ้ให้กับภาพยนตร์เรื่อง จังหวะชีวิต ลิขิตด้วยเพลง ที่ได้รางวัลไปในปีนั้น แต่ คริสโตเฟอร์ ดอยล์ ผู้ที่ทำหน้าที่กำกับภาพสามารถคว้ารางวัลชนะเลิศทางด้านเทคนิค และ เหลียง เฉาเหว่ย ได้รับรางวัลนักแสดงนำชายยอดเยี่ยม จากเทศกาลภาพยนตร์กาน ซึ่งถือเป็นนักแสดงชายชาวฮ่องกงคนแรกที่ได้รับรางวัลนี้ ส่วน จาง ม่านอวี้ ได้รับรางวัลม้าทองคำ สาขานักแสดงนำหญิงยอดเยี่ยม ในงานประกาศผลรางวัลม้าทองคำครั้งที่ 37 นอกจากนี้ยังได้รับรางวัลภาพยนตร์ต่างประเทศยอดเยี่ยม จากสมาคมนักวิจารณ์ภาพยนตร์แห่งสหรัฐอเมริกา อีกทั้งยังได้รับการเสนอชื่อให้เข้าชิงรางวัลแบฟตา สาขาภาพยนตร์ต่างประเทศยอดเยี่ยม
ภาพยนตร์เรื่องนี้จัดเป็นหนึ่งในภาพยนตร์เอเชียที่ประสบความสำเร็จอย่างสูงและได้รับคำชื่นชมจากนักวิจารณ์ภาพยนตร์ทั่วโลกโดยถูกจัดให้เป็นหนึ่งในผลงานภาพยนตร์ชั้นนำแห่งวงการอุตสาหกรรมภาพยนตร์ทวีปเอเชีย ซึ่งในปี ค.ศ. 2016 บีบีซี ได้จัดอันดับให้ภาพยนตร์เรื่องนี้อยู่ในลำดับ 2 ของภาพยนตร์ที่ดีที่สุดแห่งศตวรรษที่ 21 รองจาก มัลฮอลแลนด์ ไดรฟ์ ปริศนาแห่งฝัน
ภาพยนตร์เรื่องนี้ภาพยนตร์ลำดับที่สองของภาพยนตร์ไตรภาคอย่างไม่เป็นทางการ อันประกอบด้วย วันที่หัวใจรักกล้าตัดขอบฟ้า (1990), ห้วงรักอารมณ์เสน่หา (2000) และ 2046 (2004)
ชื่อของภาพยนตร์
ชื่อของภาพยนตร์เรื่องนี้ในภาษาจีนคือ "ฮวาหย่างเหนียนหัว" (花樣年華) แปลว่า "ช่วงปีแห่งดอกไม้" ซึ่งนำมาจากชื่อเพลงที่โด่งดังในอดีตของ โจว เสวียน ที่เคยขับร้องไว้ในปี ค.ศ. 1946 โดยเป็นการอุปมาถึงช่วงเวลาแห่งวัยเยาว์และความรักที่เบ่งบานและผ่านไปอย่างรวดเร็ว โดยหว่อง กาไวได้นำเอาเพลงดังกล่าวมาเป็นหนึ่งในเพลงซาวด์แทร็กของภาพยนตร์เรื่องนี้ด้วย
ส่วนชื่อภาพยนตร์ในภาษาอังกฤษเดิมที หว่อง กาไว จะใช้ชื่อว่า "Secrets" แต่ขณะอยู่ในขั้นตอนการผลิตได้เปลี่ยนชื่อภาษาอังกฤษเป็น "In the Mood for Love" โดยนำมาจากเพลง "I'm in the Mood for Love" ในเวอร์ชั่นที่ถูกนำมาขับร้องซ้ำโดย ไบรอัน เฟอร์รี ในปี ค.ศ. 1999
คำบรรยายเปิดเรื่อง
那是一種難堪的相對. 她一直羞低著頭，給他一個接近的機會. 他沒有勇氣接近. 她轉身，走了. (คำบรรยายเปิดเรื่อง อักษรจีนตัวเต็ม)
"นี่เป็นการเผชิญหน้าอย่างขวยเขิน เธอก้มหน้าลงอย่างเหนียมอาย ให้โอกาสเขาได้ไกล้ชิด เขาไม่กล้าที่จะก้าวเข้า เธอก็หันกลับและจากไปแล้ว" (บทแปลฉบับพากย์ภาษาไทยครั้งแรกโดยทีมพากย์อินทรี)
เนื้อเรื่อง
การดำเนินเรื่องเกิดขึ้นในปี ค.ศ. 1962 ที่เมืองเซี่ยงไฮ้ ยุคที่ฮ่องกงอยู่ภายใต้การปกครองของสหราชอาณาจักร กล่าวถึงความสัมพันธ์ระหว่าง "โจว มู่ยฺหวิน" นักเขียนข่าวหนังสือพิมพ์ และ "ซู ลี่เจิน" หรือ คุณนายเฉิน เลขานุการของบริษัทขนส่งสินค้าข้ามประเทศ ทั้งสองได้ย้ายเข้ามาเช่าห้องอยู่ในอพาร์ทเมนต์เดียวกัน และแต่ละฝ่ายต่างมีคู่สมรสของตัวเองอยู่แล้ว แต่โจว มู่ยฺหวิน และ ซู ลี่เจิน มักจะถูกคู่สมรสอ้างว่าติดธุระหรือต้องทำงานล่วงเวลาและถูกทิ้งให้อยู่คนเดียวเสมอ ๆ
ณ ที่อพาร์ตเมนต์แห่งนี้พวกเขาต้องพบปะกับคุณนายซุน (รับบทโดย พาน ตี๋ฮวา) เจ้าของอพาร์ตเมนต์ที่พยายามจะชวนคุยแต่กลับชอบสอดรู้สอดเห็นและมักจะนินทาผู้อื่นลับหลัง รวมทั้งบรรดาผู้เช่ารายอื่นที่มักจะมารวมตัวกันเล่นไพ่นกกระจอกอย่างพลุกพล่านจนดึกจนดื่น ด้วยความอึดอัดทั้งคู่จึงอยู่แต่ในห้องของตนเอง แม้ว่าทั้งคู่จะคุยกันเท่าที่จำเป็นตามประสาเพื่อนข้างห้อง แต่พวกเขากลับใกล้ชิดกันมากขึ้นเมื่อรู้ว่าคู่สมรสของพวกเขากำลังคบชู้กับคู่สมรสของอีกฝ่าย
วิทยาลัยดุริยศิลป์ มหาวิทยาลัยพายัพ
วิทยาลัยดุริยศิลป์ มหาวิทยาลัยพายัพ (Duriyaslip College of Music) เป็นวิทยาลัยดนตรีชั้นนำของประเทศ และในภาคเหนือ เป็นวิทยาลัยดนตรีแห่งที่สี่ของประเทศไทย ต่อจาก วิทยาลัยดุริยางคศิลป์ (มหิดล), คณะดุริยางคศาสตร์ และ วิทยาลัยดนตรี โดยมีวิทยาลัยดนตรีที่เปิดพร้อมกันในปีนั้นสองโรงเรียนคือ วิทยาลัยดุริยางคศิลป์ (มหาสารคาม) และ คณะดนตรีและการแสดง มหาวิทยาลัยบูรพา คือก่อตั้งในปี พ.ศ. 2551
ประวัติ
เดิมมีสถานะเป็น สาขาวิชา สังกัดคณะมนุษยศาสตร์ นับเป็น 1 ใน 8 สาขาวิชาแรกที่เปิดดำเนินการพร้อมกับการก่อตั้งวิทยาลัยพายัพเมื่อปี พ.ศ. 2517 โดยมีอาจารย์แคโรลีน คิงสฮิลล์ เป็นหัวหน้าสาขาวิชาดุริยศิลป์คนแรก ในปี พ.ศ. 2548 ภาควิชาดุริยศิลป์ได้ปรับปรุงหลักสุตรและจัดการเรียนการสอนให้เหมาะสมกับสภาวการณ์ที่มีความต้องการผู้เชี่ยวชาญดนตรีเฉพาะทางมากขึ้น โดยแบ่งกลุ่มวิชาออกเป็น 6 แขนงวิชา คือ ดนตรีศึกษา ดนตรีเชิงพาณิชย์ การประพันธ์เพลง ดนตรีแจ๊ส ดนตรีศาสนา และการแสดงดนตรี การจัดกลุ่มแขนงวิชาทำให้นักศึกษาสามารถเลือกเรียนในกลุ่มแขนงวิชาที่นักศึกษาสนใจเป็นพิเศษ ตามความถนัดของแต่ละคน สามารถพัฒนาทักษะให้เป็นผู้เชี่ยวชาญเฉพาะทางและสามารถแข่งขันในตลาดแรงงานได้ ในปี พ.ศ. 2549 ภาควิชาดุริยศิลป์ได้เปิดสอนหลักสูตรปริญญาโท ศิลปศาสตรมหาบัณฑิต สาขาวิชาดุริยศิลป์ ประกอบด้วยกลุ่มวิชา 4 แขนงวิชา คือ ดนตรีศึกษา ดนตรีชาติพันธุ์ การประพันธ์เพลง และการแสดงดนตรีสากล จากการขยายงานด้านการเรียนการสอนและการบริการวิชาการ ในปี พ.ศ. 2551 ภาควิชาดุริยศิลป์จึงได้รับการปรับสถานภาพเป็นวิทยาลัยดุริยศิลป์
สแตรตเฟิร์ด-อะพอน-เอวอน
สแตรตเฟิร์ด-อะพอน-เอวอน (Stratford-upon-Avon) เป็นเมืองในอำเภอสแตรตเฟิร์ด-อะพอน-เอวอน มณฑลวอริกเชอร์ ประเทศอังกฤษ ตั้งอยู่ริมฝั่งแม่น้ำเอวอน ตั้งอยู่ทางทิศตะวันตกเฉียงเหนือของกรุงลอนดอน 91 ไมล์ (146 กิโลเมตร) ตั้งอยู่ทางทิศตะวันออกเฉียงใต้ของเบอร์มิงแฮม 22 ไมล์ (35 กิโลเมตร) และตั้งอยู่ทางทิศตะวันตกเฉียงใต้ของเมืองวอริก 8 ไมล์ (13 กิโลเมตร) มีประชากรโดยประมาณ 25,505 คน (ค.ศ. 2007) เพิ่มขึ้นเป็น 27,445 คนในปี ค.ศ. 2011
Proboscidactylidae
Proboscidactylidae เป็นสกุลของไนดาเรียที่อยู่ในวงศ์ Anthoathecata.
สปีชีส์ในสกุล ได้แก่:
หง่อคาขี่
หง่อคาขี่(จีน:五腳基、五腳起、五腳砌) หรือบางทีในภาษาไทยจะเรียกว่าอาเขต เป็นคำที่ชาวฮกเกี้ยนใช้เรียกช่องทางเดินใต้อาคารแบบศิลปะกรรมจีน-ยุโรปพบในสิงคโปร์และมาเลเซีย ตลอดจนจังหวัดภูเก็ต หง่อคาขี่ เป็นการผสมคำระหว่างภาษาฮกเกี้ยนและภาษามลายู โดยคำว่า“หง่อ”(จีน:五) หมายถึง“ห้า” ส่วนคำว่า“คาคี”(จีน:腳基) มาจากภาษามลายูว่า“kaki” ที่แปลว่า“เท้า” ซึ่งในที่นี้หมายหมายถึงหน่วยวัดความยาวแบบอังกฤษฟุต แปลโดยรวมจะหมายถึง“ทางเท้าห้าฟุต”
ไตรเทอร์พีน
ไตรเทอร์พีน (triterpene) เป็นสารประกอบไฮโดรคาร์บอนที่ประกอบด้วยเทอร์พีน 3 หน่วยหรือไอโซพีน 6 หน่วย มีสูตรโมเลกุลคือ C30H48 ไตรเทอร์พีนมีโครงสร้างที่แตกต่างกันกว่า 200 แบบ โดยแบ่งได้ตามจำนวนวงแหวน ตัวอย่างในตาราง:
ไตรเทอร์พีนอยด์
ไตรเทอร์พีนอยด์ (triterpenoid) เป็นสารประกอบไฮโดรคาร์บอนเช่นเดียวกับไตรเทอร์พีน แต่จับกับหมู่ฟังก์ชัน บางครั้งสองคำนี้ใช้แทนกันได้ ไตรเทอร์พีนอยด์เป็นสารที่มีคุณค่าทางเคมีและเภสัชวิทยา
สเตอรอยด์
สเตอรอยด์มีแกนเป็นคิวเคอร์บิเทน ซึ่งเป็นสารกลุ่มไตรเทอร์พีนกลุ่มหนึ่ง สเตอรอยด์มีหน้าที่สำคัญสองอย่างในร่างกายคือ เป็นส่วนประกอบของเยื่อหุ้มเซลล์และส่งสัญญาณให้ตัวรับฮอร์โมนสเตอรอยด์ทำงาน สเตอรอยด์สามารถแบ่งออกเป็นสองกลุ่มที่สำคัญคือ สเตอรอลและคิวเคอร์บิทาซิน
ไตรเทอร์พีนอยด์ซาโปนิน
ไตรเทอร์พีนอยด์ซาโปนินเป็นสารไตรเทอร์พีนที่จับกับซาโปนิน พืชผลิตสารนี้เพื่อใช้ป้องกันตนเอง สารไตรเทอร์พีนอยด์ซาโปนินที่สำคัญได้แก่ จินเซนโนไซด์ อีลิวเทอโรไซด์
ธนัชชา สุขสด
ธนัชชา สุขสด นักวอลเลย์บอลหญิงทีมชาติไทย ปัจจุบันอยู่สังกัดโอกายามะซีกัลส์
เจ็ตเซ็ตเรดิโอฟิวเจอร์
เจ็ตเซ็ตเรดิโอฟิวเจอร์ (Jet Set Radio Future) เป็นวิดีโอเกมแนวแอ็กชันกีฬา ที่พัฒนาขึ้นโดยสมายล์บิต เป็นภาคต่อของเกม เจ็ตเซ็ตเรดิโอ ที่ลงให้กับเครื่องดรีมแคสต์ และวางจำหน่ายโดยเซก้า ตัวเกมวางจำหน่ายในประเทศญี่ปุ่นในวันที่ 22 กุมภาพันธ์ 2002 ในภูมิภาคอเมริกาเหนือในวันที่ 25 กุมภาพันธ์ 2002 และในภูมิภาคยุโรป และ ออสเตรเลีย ในวันที่ 14 มีนาคม 2002 สำหรับเครื่องเอกซ์บอกซ์ หลังจากการเปิดตัวครั้งแรกของเกม ตัวเกมถูกเพิ่มเข้ากับเกม เซก้าจีที 2002 ลงบนแผ่นดิสก์แผ่นเดียวและมัดรวมเข้ากับระบบเอกซ์บอกซ์ใหม่
ธนัชชา สุขสด
แหล่งข้อมูลอื่น
FIVB Biography
เจ็ตเซ็ตเรดิโอฟิวเจอร์
คล้ายกับเกมภาคต้นฉบับ ตัวเกมจะแสดงให้เห็นถึงอนาคตของกรุงโตเกียวที่เสรีภาพในการแสดงออกนั้นผิดกฎหมาย ผู้เล่นจะรับบทเป็นตัวละครใน GG's ซึ่งเป็นแก๊งค์ศิลปินกราฟฟิตีสเก็ตอินไลน์ที่เล่นสเก็ตไปทั่วกรุงโตเกียวเพื่อปกปิดกราฟฟิตีของคู่แข่ง, ต่อกรกับตำรวจ Rokkaku และเต้นไปกับเพลงประกอบดนตรีอิเล็กทรอนิกส์ ตัวเกมดังกล่าวใช้แอนิเมชันสไตล์เฉดเซล และได้รับการยอมรับอย่างกว้างขวางในด้านสไตล์ดนตรีที่เป็นเอกลักษณ์, งานศิลปะที่มีรายละเอียด และรูปแบบการเล่น
มลพิษ
มลพิษ หมายถึง ของเสีย วัตถุอันตราย และมวลสารอื่น ๆ รวมทั้งกาก ตะกอน หรือสิ่งตกค้างจากสิ่งเหล่านั้นที่ถูกปล่อยทิ้งจากแหล่งกำเนิดมลพิษ หรือที่มีอยู่ในสิ่งแวดล้อมตามธรรมชาติ ซึ่งก่อให้เกิดผลกระทบต่อคุณภาพสิ่งแวดล้อม หรือภาวะที่เป็นพิษภัยอันตรายต่อสุขภาพอนามัยของประชาชนได้ และหมายความรวมถึง รังสี ความร้อน แสง เสียง กลิ่น ความสั่นสะเทือน หรือเหตุรำคาญอื่น ๆ ที่เกิดหรือถูกปล่อยออกจากแหล่งกำเนิดมลพิษด้วย
คำว่า มลพิษ และ มลภาวะ
ราชบัณฑิตยสถานได้บัญญัติศัพท์ขึ้นมาสองคำคือ มลภาวะ และ มลพิษ ที่มีความหมายตรงกับคำว่า pollution ในภาษาอังกฤษ โดยคำว่า "มลพิษ" บัญญัติขึ้นในวันที่ 7 พฤษภาคม 2519 จากคณะกรรมการบัญญัติศัพท์ภาษาไทย ขณะที่คำว่า "มลภาวะ" บัญญัติโดยสถาบันวิจัยสภาวะแวดล้อม จุฬาลงกรณ์มหาวิทยาลัย ได้เสนอให้ราชบัณฑิตทบทวนคำว่า "พิษ" ในคำว่ามลพิษ ที่มีความหมายเฉพาะเจาะจงซึ่งควรให้ครอบคลุมมากกว่า แต่ทางราชบัณฑิตได้พิจารณาแล้วว่าความหมายที่หมายถึงการมีพิษและการปนเปื้อนมีความหมายตรงกว่าและถ่ายทอดความหมายได้ดีกว่า จึงกำหนดให้ใช้ มลพิษ ต่อไป และมีการใช้ควบคู่กับคำว่า "มลภาวะ"
เส้นขนานที่ 34 องศาเหนือ
เส้นขนานที่ 34 องศาเหนือ คือวงกลมละติจูดที่ 34 องศา ด้านเหนือของระนาบศูนย์สูตรโลก เส้นนี้ลากผ่านทวีปแอฟริกา ทะเลเมดิเตอร์เรเนียน ทวีปเอเชีย มหาสมุทรแปซิฟิก ทวีปอเมริกาเหนือ และมหาสมุทรแอตแลนติก
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 34° เหนือลากผ่านพื้นที่ดังนี้:
ปวดในข้อ
อาการปวดในข้อ (arthralgia) เป็นอาการที่อาจเกิดจากการบาดเจ็บ การติดเชื้อ การอักเสบ หรือภาวะแพ้ยาก็ได้ ตาม MeSH แล้ว คำนี้ใช้เพื่อแยกจากคำว่า "ข้ออักเสบ" (arthritis) เพื่อระบุว่าอาการเจ็บข้อนี้ไม่ได้เกิดจากการอักเสบของข้อ
ปลาสินสมุทรมัดหมี่
ปลาสินสมุทรมัดหมี่ (Red Sea butterflyfish, Vermiculate angelfish, Vermiculated angelfish; ) ปลาทะเลชนิดหนึ่ง จัดอยู่ในวงศ์ปลาสินสมุทร (Pomacanthidae)
มีลักษณะเด่น คือ ส่วนหัวจะมีสีเหลือง และมีลายทางสีดำพาดเป็นแนวตั้งบริเวณตา ส่วนลำตัวช่วงบนมีสีขาวกลางลำตัวมีสีดำแซมขาว และครึ่งหลังมีสีดำ ส่วนหางสีเหลืองลายข้างตัวสีขาว มองดูเป็นเส้นละเอียดบนพื้นดำ ดูคล้ายเส้นหมี่ หรือ เส้นด้าย จึงเป็นที่มาของชื่อสามัญในภาษาไทย มีขนาดโตเต็มที่ประมาณ 17 เซนติเมตร เดิมเคยจัดให้เป็นชนิดเดียวกับชนิด C. poliourus ซึ่งปัจจุบันได้จัดให้แยกออกมาต่างหาก
ในน่านน้ำไทยพบได้ตามแนวปะการังบริเวณชายฝั่งทะเล และทางฝั่งตะวันตกของมหาสมุทรแปซิฟิก
เป็นปลาที่มีสีสันสวยงาม จึงนิยมเลี้ยงเป็นปลาสวยงามเช่นเดียวกับปลาสินสมุทรชนิดอื่น ๆ โดยกรมประมงของไทยสามารถเพาะขยายพันธุ์ได้สำเร็จที่ศูนย์วิจัยและพัฒนาประมงชายฝั่งสมุทรสาคร
แบะหมึ่งตง
แบะหมึ่งตงในภาษาจีนแต้จิ๋วหรือม่ายเหมินตงในภาษาจีนกลาง อยู่ในวงศ์ Asparagaceae เป็นพืชท้องถิ่นในจีน ญี่ปุ่น อินเดีย  เวียดนาม รากภายนอกสีเหลืองอมขาว โค้งงอ และมีรอยเหี่ยวย่นเห็นได้ชัด  ในตำรายาจีน รากใช้เป็นยาแก้ไอ
เจ้าชายอาร์เธอร์แห่งคอนน็อต
เจ้าชายอาร์เธอร์แห่งคอนน็อต (Prince Arthur of Connaught) ประสูติเมื่อวันที่ 13 มกราคม ค.ศ. 1883 ณ บาร์กเชอร์ เป็นพระโอรสพระองค์กลางและพระองค์เดียวใน เจ้าชายอาร์เธอร์ ดยุกแห่งคอนน็อตและสแตรธเอิร์น และเจ้าหญิงลูอีส มาร์กาเร็ตแห่งปรัสเซีย โดยเป็นพระราชนัดดาใน สมเด็จพระราชินีนาถวิกตอเรีย โดยทรงรับการบัพติศมาเมื่อ ค.ศ. 1883 โดยมีพระบิดาพระมาดาทูลหัวดังนี้ โดยพระองค์เป็นเจ้าชายพระองค์แรกในพระราชวงศ์ที่ทรงศึกษาใน วิทยาลัยอีตัน
ทั้งนี้พระองค์ทรงมีศักดิ์เป็นพระอัยกาในสมเด็จพระราชาธิบดีคาร์ลที่ 16 กุสตาฟแห่งสวีเดน สมเด็จพระราชินีนาถมาร์เกรเธอที่ 2 แห่งเดนมาร์ก สมเด็จพระราชินีอันเนอ-มารีแห่งกรีซ
ทรงงาน
พระองค์ทรงดำรงตำแหน่งเป็นข้าหลวงใหญ่แห่งแอฟริกาใต้ ตั้งแต่ 20 พฤศจิกายน ค.ศ. 1920 ถึง 21 มกราคม ค.ศ. 1924 โดยหลังจากเสร็จสงครามโลกครั้งที่ 1 พระองค์ทรงมีบทบาทมากมายในและต่างประเทศ
เสกสมรส
พระองค์ทรงเสกสมรสกับ เจ้าหญิงอเล็กซานดรา ดัชเชสที่ 2 แห่งไฟฟ์ พระธิดาในเจ้าหญิงลูอีส พระราชกุมารี พระราชนัดดาหัวแก้วหัวแหวนในสมเด็จพระเจ้าเอ็ดเวิร์ดที่ 7 แห่งสหราชอาณาจักร ซึ่งทั้ง 2 เป็นพระญาติกัน (โดยทรงเป็นพระภาดาในเจ้าหญิงลูอีส พระราชกุมารี พระมารดาในเจ้าหญิงอเล็กซานดรา) โดยหลังจากที่สมรสกัน เจ้าหญิงอเล็กซานดรามีพระนามตามพระราชประเพณีว่า เฮอร์รอยัลไฮเนส เจ้าหญิงอาร์เธอร์แห่งคอนน็อต (Her Royal Highness Princess Arthur of Connaught) โดยทั้ง 2 มีพระบุตรร่วมกันคือ
Tiaropsidae
Tiaropsidae เป็นสกุลของไนดาเรียที่อยู่ในวงศ์ Leptothecata.
สปีชีส์ในสกุล ได้แก่:
ปลาหมอลิฟวิงสโตน
ปลาหมอลิฟวิงสโตน (Livingston's cichild; ) ปลาน้ำจืดชนิดหนึ่ง ในวงศ์ปลาหมอสี (Cichlidae)
จัดเป็นปลาหมอลายเมฆ หรือปลาหมอในสกุล Nimbochromis ชนิดหนึ่ง อาศัยอยู่ในทะเลสาบมาลาวี และแหล่งน้ำใกล้เคียง โดยเฉพาะทางตอนใต้ โดยชื่อวิทยาศาสตร์นั้นตั้งขึ้นเพื่อเป็นเกียรติแก่ เดวิด ลิฟวิงสโตน นักสำรวจทวีปแอฟริกาชาวสกอต
เป็นปลาที่มีลวดลายสีน้ำตาลเข้มอยู่บนพื้นลำตัวสีขาวหรือสีครีมเด่นชัด มีขนาดโตเต็มที่ประมาณ 20-25 เซนติเมตร ตัวผู้มีขนาดใหญ่กว่าตัวเมีย โดยใช้สีและลวดลายที่โดดเด่นนี้ในการปรับสีสันให้กลมกลืนกับสภาพแวดล้อม เพื่อใช้ในการล่าเหยื่อ โดยจะปรับสีลำตัวให้กลมกลืนกับพื้นทราย และแกล้งทำเป็นตายด้วยการนอนนิ่ง ๆ เมื่อมีปลาขนาดเล็กว่ายผ่านเข้ามา ก็จะฮุบด้วยความรวดเร็ว และกลับไปนอนนิ่ง ๆ อีกครั้ง ซึ่งชื่อในภาษาพื้นเมืองเรียกปลาหมอลิฟวิงสโตนว่า "คาลิงโกโน" (kalingono) หมายถึง "นอนหลับ" และอาจจัดว่าเป็นปลาเพียงชนิดเดียวที่โลกที่สามารถกระทำเช่นนี้ได้
ปลาหมอลิฟวิงสโตนตัวผู้ในช่วงผสมพันธุ์จะมีสีสันสวยงามเป็นพิเศษ สีพื้นบริเวณลำตัวที่เป็นสีขาวก็จะกลายเป็นสีฟ้าหรือบางครั้งก็เป็นสีน้ำเงิน ในธรรมชาติชอบทำรังและวางไข่บนพื้นทรายใกล้กับโขดหิน ปลาตัวผู้จะปล่อยน้ำเชื้อออกมาผสมกับไข่ก่อน จากนั้นตัวเมียค่อยอมไข่เหล่านั้นไว้ในปาก ซึ่งผิดกับปลาหมอสีอมไข่ทั่วไปที่มักอมไข่ก่อนแล้วค่อยปล่อยน้ำเชื้อเข้าปฏิสนธิ
นิยมเลี้ยงเป็นปลาสวยงาม โดยใช้ชื่อว่าเป็นปลาหมอลายเมฆที่มีสีสันสวยงามที่สุด โดยพฤติกรรมในที่เลี้ยงมักจะไม่ค่อยทำแกล้งตายเหมือนปลาในธรรมชาติ
เดอะ ฮอบบิท: ดินแดนเปลี่ยวร้างของสม็อค
เดอะ ฮอบบิท: ดินแดนเปลี่ยวร้างของสม็อค (The Hobbit: The Desolation of Smaug) เป็นภาพยนตร์แนวมหากาพย์ผจญภัยแฟนตาซีระดับสูง ฉายเมื่อปี ค.ศ. 2013 กำกับโดย ปีเตอร์ แจ็กสัน สร้างโดย วิงนัตฟิล์มส์ ร่วมกับ นิวไลน์ซินีมา, วอร์เนอร์บราเธอร์สพิกเชอส์และเมโทร-โกลด์วิน-เมเยอร์ จัดจำหน่ายโดย วอร์เนอร์บราเธอร์สพิกเชอส์ เป็นภาพยนตร์ภาคที่สองในภาพยนตร์ไตรภาคที่ดัดแปลงจากนวนิยายชื่อเดียวกัน ของ เจ. อาร์. อาร์. โทลคีน ภาพยนตร์ดำเนินเรื่องต่อจาก การผจญภัยสุดคาดคิด (2012) และดำเนินเรื่องต่อจากนี้ใน สงคราม 5 ทัพ (2014) ทั้งสามภาคดำเนินเรื่องก่อนหน้าเหตุการณ์ใน เดอะลอร์ดออฟเดอะริงส์ ไตรภาค
ภาพยนตร์เล่าเรื่องราวของ บิลโบ แบ๊กกิ้นส์ ที่ร่วมเดินทางไปกับคณะคนแคระที่นำโดย ธอริน โอเคนชิลด์ เพื่อทวงคืนภูเขาโลนลี่จากมังกรสม็อก และการไล่ล่าคณะคนแคระของอาซ็อกและบอล์กอย่างพยาบาท ในขณะที่ แกนดัล์ฟ พ่อมดเทา เดินทางไปสืบสวนความชั่วร้ายที่กำลังก่อตัวขึ้นในซากปรักหักพังของดอลกุลดูร์ ภาพยนตร์ประกอบด้วยนักแสดงนำจำนวนมาก ได้แก่ เอียน แมคเคลเลน, มาร์ติน ฟรีแมน, ริชาร์ด อาร์มิเทจ, เบเนดิกต์ คัมเบอร์แบตช์, อีแวนเจไลน์ ลิลลี, ลี เพซ, ลุค อีแวนส์, เคน สตอตต์, เจมส์ เนสบิตต์และออร์แลนโด บลูม
ภาพยนตร์เขียนบทร่วมกันโดย ฟราน วอลช์, ฟิลิปปา โบเยนส์, ปีเตอร์ แจ็กสันและกิเยร์โม เดล โตโร ภาพยนตร์ถ่ายทำพร้อมกันในรูปแบบสามมิติที่อัตราการฉายภาพ 48 เฟรมต่อวินาที ภาพยนตร์ถ่ายทำที่นิวซีแลนด์และไพน์วูดสตูดิโอส์ มีการถ่ายซ่อมตลอดทั้งเดือนพฤษภาคม ค.ศ. 2013
เดอะ ฮอบบิท: ดินแดนเปลี่ยวร้างของสม็อค ฉายรอบปฐมทัศน์เมื่อวันที่ 2 ธันวาคม ค.ศ. 2013 ที่ลอสแอนเจลิส และฉายทั่วโลกเมื่อวันที่ 11 ธันวาคม ค.ศ. 2013 ในโรงภาพยนตร์ระบบปกติและโรงภาพยนตร์ไอแมกซ์ ภาพยนตร์ได้รับการตอบรับที่ดีจากนักวิจารณ์และทำเงินมากกว่า 959 ล้านดอลลาร์สหรัฐจากบ็อกซ์ออฟฟิศทั่วโลก โดยทำเงินแซงทั้ง อภินิหารแหวนครองพิภพ และ ศึกหอคอยคู่กู้พิภพ และกลายเป็นภาพยนตร์ที่ทำเงินสูงสุดอันดับที่สี่ในปี ค.ศ. 2013
เนื้อเรื่องย่อ
ภาพยนตร์เรื่อง “The Hobbit: The Desolation of Smaug” เป็นการผจญภัยของตัวละครนำ บิลโบ แบ๊กกินส์ ที่ต่อเนื่องมาจากเมื่อครั้งที่เขาเดินทางร่วมกับพ่อมดแกนดัล์ฟ และคนแคระทั้ง 13 คนที่นำโดยธอริน โอเคนชีลด์ เพื่อภารกิจครั้งยิ่งใหญ่ของการทวงคืนหุบเขาเดียวดายและอาณาจักรเอเรบอร์ของคนแคระที่สูญหายไป หลังจากรอดพ้นมาได้เมื่อตอนเริ่มต้นอย่างสุดคาดคิด เหล่าคณะยังคงมุ่งหน้าไปทางตะวันออก ระหว่างทางได้พบกับโบออนผู้เปลี่ยนผิวได้และฝูงแมงมุมยักษ์ในป่าเมิร์กวูดที่อันตราย หลังหลบหนีจากการถูกเอลฟ์ป่าที่อันตรายจับตัวไว้ พวกคนแคระเดินทางไปยัง Lake-town จนพบกับหุบเขาเดียวดายที่พวกเขาต้องเผชิญหน้ากับความอันตรายที่โหดร้ายมากที่สุดอย่างมังกรสมาวก์ ซึ่งเป็นสิ่งมีชีวิตที่น่ากลัวกว่าสิ่งอื่นใด มันไม่ได้มาทดสอบความกล้าหาญที่อยู่ในตัวพวกเขาเท่านั้น แต่ยังรวมถึงมิตรภาพของพวกเขาและไหวพริบแห่งการผจญภัยอีกด้วย
พรรคพลังใหม่
ซึ่งพรรคพลังใหม่ เป็นพรรคการเมืองขนาดเล็ก แต่ได้รับการจับตามองอย่างกว้างขวาง เนื่องจากเป็นพรรคที่ถูกมองว่าเป็นแหล่งรวมนักการเมืองน้ำดี หรือนักการเมืองรุ่นใหม่ และเป็นพรรคที่เอนไปทางฝ่ายซ้าย หรือสังคมนิยม ทางพรรคได้ส่งผู้สมัครสมาชิกสภาผู้แทนราษฎร ในการเลือกตั้งเมื่อวันที่ 26 มกราคม พ.ศ. 2518 ภายใต้รัฐธรรมนูญ ฉบับ ปี พ.ศ. 2517 ซึ่งบังคับให้ผู้สมัครสมาชิกสภาผู้แทนราษฎรต้องสังกัดพรรคการเมือง มีสมาชิกพรรคพลังใหม่ได้รับเลือกตั้งเป็น สมาชิกสภาผู้แทนราษฎร จำนวน 12 คน อาทิ นายเลิศ ชินวัตร บิดาของ ดร. ทักษิณ ชินวัตร อดีตนายกรัฐมนตรี, นายปรีดา พัฒนถาบุตร และนายชัชวาลย์ ชมภูแดง
ในการเลือกตั้งครั้งนั้นมีพรรคการเมืองส่งผู้สมัครถึง 42 พรรค แต่ได้รับเลือกตั้งเพียง 22 พรรค ซึ่งได้สมาชิกสภาผู้แทนราษฎรกระจายกันออกไป หลังการเลือกตั้ง หม่อมราชวงศ์เสนีย์ ปราโมช หัวหน้าพรรคประชาธิปัตย์ ที่ได้ ส.ส. มาทั้งหมด 72 คน เป็นพรรคที่มีคะแนนเสียงเป็นอันดับหนึ่ง สามารถรวบรวมพรรคต่าง ๆ ร่วมกันจัดตั้งรัฐบาลได้ และได้เป็นนายกรัฐมนตรี
ต่อมาในการเลือกตั้งผู้ว่าราชการกรุงเทพมหานครในปีเดียวกัน ซึ่งเป็นการเลือกตั้งผู้ว่าราชการกรุงเทพมหานครเป็นครั้งแรกด้วย พรรคพลังใหม่ก็ได้ส่งผู้สมัครลงสมัคร คือ ดร.อาทิตย์ อุไรรัตน์ แต่ไม่ได้รับการเลือกตั้ง เพราะพ่ายแพ้ต่อ นายธรรมนูญ เทียนเงิน ผู้สมัครจากพรรคประชาธิปัตย์ไปราว 7,000 คะแนนเท่านั้น กระทั่งเกิดการรัฐประหารเมื่อวันพุธที่ 6 ตุลาคม พ.ศ. 2519 โดย คณะปฏิรูปการปกครองแผ่นดิน ทำให้พรรคพลังใหม่ในยุคแรกต้องยุติบทบาทลง